**7ο Διεθνές Φεστιβάλ Ψηφιακού Κινηματογράφου Αθήνας AIDFF**

Το νέο σινεμά απευθύνει το κάλεσμά του. Ξεκίνησε η περίοδος υποβολής αιτήσεων συμμετοχής στο 7ο Διεθνές Φεστιβάλ Ψηφιακού Κινηματογράφου Αθήνας AIDFF Το Φεστιβάλ, προωθώντας την ιδέα του ψηφιακού κινηματογράφου περιλαμβάνει ταινίες μυθοπλασίας, τεκμηρίωσης, κινουμένων σχεδίων πειραματικές, video- art , video- dance και σπουδαστικές ταινίες που δημιουργήθηκαν με την χρήση των νέων ψηφιακών μέσων .

Το Φεστιβάλ θα διεξαχθεί τον Μάρτιο του 2017 στους Ιστορικούς κινηματογράφους Αλκυονίδα και Στούντιο.,  Στο πλαίσιο του διαγωνιστικού χαρακτήρα του Φεστιβάλ απονέμονται τα κάτωθι βραβεία: Α’ Καλύτερης Ταινίας Μικρού Μήκους ,Β’ Καλύτερης Ταινίας Μικρού Μήκους ,Γ’ Καλύτερης Ταινίας Μικρού Μήκους, Καλύτερης Tαινίας Τεκμηρίωσης, Καλύτερης Σκηνοθεσίας ,Καλύτερη Σκηνογραφίας ,Καλύτερο Video Art ,Καλύτερο Video Dance ,Καλύτερο Πειραματικό ,Καλύτερο Κινούμενο Σχέδιο ,Καλύτερης Ερμηνείας Καλύτερης Φωτογραφίας ,Καλύτερου Μοντάζ ,Καλύτερου Σεναρίου Καλύτερης Μουσικής ,Τιμητικές Διακρίσεις.

Το Διεθνές Φεστιβάλ Ψηφιακού Κινηματογράφου Αθήνας αποτέλεσε, από το ξεκίνημα του, ένα σημείο συνάντησης δημιουργών και Θεατών και ταυτόχρονα πέτυχε μια ευθυγράμμιση της σύγχρονης κινηματογραφικής πραγματικότητας στην Ελλάδα με τις μεγάλες εξελίξεις σε διεθνές επίπεδο ως προς τον Κινηματογράφο, ο οποίος σταθερά βαδίζει προς την Ψηφιακή του Εποχή .Το Φεστιβάλ  χαρακτηρίστηκε πρωτοποριακό, καθώς ανέτρεψε το σύνηθες να φτάνουν στη χώρα μας οι διεθνείς εξελίξεις με αρκετά χρόνια καθυστέρηση και γι’ αυτό βρήκε αμέσως μεγάλη και απρόσμενη ανταπόκριση από τη Διεθνή Κινηματογραφική πραγματικότητα.

Η εργονομία και η διαθεσιμότητα των ψηφιακών κινηματογραφικών μηχανών και οι ανεξάντλητες δυνατότητες του ψηφιακού μοντάζ, δίνουν στον σύγχρονο κινηματογραφιστή δυνατότητες παραδοσιακά απρόσιτες και δημιουργούν μια ζωντανή κοινότητα από εκατομμύρια ανθρώπους σε όλο τον κόσμο που ενδιαφέρονται για τον κινηματογράφο, ο οποίος συνεχίζει να συγκεντρώνει τα βλέμματα και να επηρεάζει τις άλλες τέχνες, που δανείζονται από αυτόν εργαλεία, τεχνολογία, οπτική και δημιουργούν νέα είδη.

Το Φεστιβάλ αξιοποιώντας την διεθνή του αναγνώριση θα απονείμει για τρίτη φορά και το βραβείο Rising Star Award σε συνεργασία με το βρετανικό ίδρυμα MMBF .Το Φεστιβάλ διεξάγεται με την αιγίδα του Υπουργείου Πολιτισμού και Τουρισμού και έχει την Υποστήριξη του Δήμου Αθηναίων .

Το φεστιβάλ διοργανώνεται από τον Οργανισμό  KOYINTA και Tickets Tickets και έχει συνεργαζόμενες εταιρείες και πολιτιστικούς ανταποκριτές σε πολλές πόλεις της Ελλάδας και σε διάφορες χώρες του κόσμου.

Αιτήσεις Συμμετοχής  και τον κανονισμό μπορείτε να βρείτε στο ιστότοπο του Φεστιβάλ [www.aidff.com](http://www.aidff.com/)

**Αιτήσεις θα δέχεται το φεστιβάλ μέχρι 5 Φεβρουαρίου**

**O Καλλιτεχνικός  Διευθυντής
Χρήστος Ν. Καρακάσης**